Петр Филиппович Матущак — Қазақстан Энциклопедиясы
"Петр Филиппович Матущак — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=10000"
TITLE: Петр Филиппович Матущак — Қазақстан Энциклопедиясы
URL: https://kk.php?title=Арнайы:Ұзын_беттер&limit=5000&offset=10000
META: "Петр Филиппович Матущак — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=10000"
TOTAL WORDS: 132
TEXT: Қазақстан Энциклопедиясы Матущак Петр Филиппович — палуан, проф. Қазақстанның еңб. сің. мәдениет қызметкері, Қаз. КСР-інің және КСРО-ның еңбек сіңірген жаттықтырушысы. Қазақ дене тәрбиесі интын бітіріп, осы институтта ғылыми-педагогикалық жұмыстармен және жаттықтырушылық қызметтермен айналысқан. Матущак еркін күрестен КСРО құрама командасын Индонезияға, Үндістанға, Қазақстанның құрама командасын Германияға, Моңғолияға, Кубаға бастап барды және осы елдердің арнайы шақыруы бойынша қысқа мерзімдік практикалық көмек көрсетті. Ұстаздық еткен жылдарында еркін және грек-рим күресінен 103-тен астам КСРО спорт шеберлерін даярлады. Матущак “Еркін күрестің 100 сабағы”, “Қазақша күрес”, “Қажымұқанның ізбасарлары”, “Қазақстан спортшылары Олимп шыңында”, “Тұрлыхан ұрпағынан шыққан батыр”, “Қабден Ақтамберді батырдың ұрпағы”, “Жақсылық — Қажымұқанның ізбасары”, “Қазақстанның олимпиадалық мақтанышы”, “Жетісудан шыққан чемпиондар” атты әдістемелік оқулықтардың авторы. спорт және олимп. даңқ мұражайының директоры. “Парасат” орденімен марапатталған. Хисымов Қазақ Энциклопедиясы, 6 том Қазақстан Республикасында Кімнің Кім екені – 2011. 2 томдық анықтамалық
